Թարա Ռիդ

**Թարա Դոննա Ռիդ** (, ), ամերիկացի դերասանուհի։

## Կենսագրություն
Ծնվել է 1975 թվականի նոյեմբերի 8-ին Ուայկոֆում (Նյու Ջերսի նահանգ) իռլանդական, շոտլանդական, անգլիական, իտալական, ֆրանսիական և հունգարական արմատներով ընտանիքում։ Ծնողներ Թոմաս Ռիդ (1940՝ դեկտեմբեր 2016) և Դոննա Ռիդ (1943՝ հոկտեմբերի 21, 2018)՝ երկու մանկապարտեզների ուսուցիչներ և սեփականատերեր։ Ռիդն ունի նաև կրտսեր եղբայր և քույր՝ Պատրիկն ու Քոլինը և ավագ եղբայր Թոմասը։

Նա հաճախել է կաթոլիկ դպրոց և ավարտել Բայսրեբի ակադեմիան, այն այլընտրանքային ավագ դպրոց է։ Ծնողները նրան նաև ընդունել են Նյու Յորքի մանկական դերասանական դպրոց, որտեղ նա սովորել է Մակոլեյ Կալկինի, Սառա Միշել Գելարի, Բեն Թեյլորի և Ջերի Օ’Քոնելի հետ։

## Կարիերա
Ռիդը սկսել է նկարահանվել ինը տարեկանում, խաղացել է «Երեխաները խաղում են» շոուում, ինչպես նաև նկարահանվել է ավելի քան 100 գովազդային հոլովակներում, այդ թվում՝ այնպիսի հայտնի ապրանքանիշերում, ինչպիսիք են *McDonalds, Crayola* և *Milton Bradley*։

1997 թվականին Հոլիվուդ տեղափոխվելուց հետո Ռիդը հայտնվեց մեծ կինոյում՝ «Քաղաքային լեգենդներ» սարսափ ֆիլմում, որի ռեժիսորը Ջեմի Բլանկն է։ Հայտնի դարձավ «Մեծ Լեբովսկին» (1998) ֆիլմում նկարահանվելուց հետո։ Այնուհետև՝ 1999 թվականին, նկարահանվել է «Կրակի շուրջը» և «Դաժան խաղեր» ֆիլմերում։

1999 թվականին Ռիդը խաղացել է Վիկիի դերը «Ամերիկյան կարկանդակ» սկանդալային երիտասարդական կատակերգությունում, որը նրան վաստակել է համբավ և սեքս խորհրդանիշի կարգավիճակ։

2000-2002 թվականներին Ռիդը նկարահանվել է մի շարք անհաջող ֆիլմերում, ինչպիսիք են «Ջոզին և կատուները» և «Բժիշկ «Տ»-ն և նրա կանայք»։ 2001 և 2002 թվականներին նա նկարահանվել է «Ամերիկյան կարկանդակ 2» և «Երեկույթների արքա» ֆիլմերում, որից հետո վերադարձել Է NBC հեռուստաալիք՝ «Կլինիկա» ատակերգական սերիալում։

2003-2005 թվականներին Ռիդը նկարահանվել է «Իմ շեֆի դուստրը» և «Մենակ մթության մեջ» ֆիլմերում։ 2005 թվականին Ռիդը նկարահանեց իր շոուն «Е» ալիքով։

2012 թվականին Էկրան Է բարձրացել «Ամերիկյան կարկանդակ» կատակերգության շարունակությունը։

## Անձնական կյանք
2001 թվականի հունիսին Թարան և Քարսոն Դայլին խզեցին նշանադրությունը։ Մինչ այդ նա հանդիպել էր հոկեյի ռուս աստղ Սերգեյ Ֆյոդորովի հետ։

2010 թվականի հունվարի 18-ին Ռիդի ընկերը՝ Մայքլ Աքստմանը, Նյուրնբերգում բնակվող ինտերնետային ձեռնարկատեր, ամուսնության առաջարկ արեց նրան։ Հարսանիքը նախատեսված է 2010 թվականի ամռանը։ Բայց ապրիլի 20-ին հաղորդվեց, որ հարսանիքը չեղյալ է հայտարարվում, քանի որ Թարայի և Մայքլի հարաբերություններն ավարտվել են։

Ավելի ուշ՝ 2010 թվականի նոյեմբերից, Ռիդը կարճատև հանդիպում է ունեցել դանիացի գործարար Մայքլ Լիլեունդի հետ։

2011 թվականի օգոստոսի 14-ին Ռիդի ներկայացուցիչը «People» ամսագրին հայտնել է, որ Թարա Ռիդը նախօրեին Հունաստանում ամուսնացել է իր ընկերոջ՝ Զաք Կեհայովի հետ։ Այդ տարվա հոկտեմբերին նա հայտարարեց, որ նրանք օրինականորեն ամուսնացած չեն։

2013-2014 թվականներին ամուսնացած է եղել դիջեյ Էրեզ Էյզենի հետ։

## Ֆիլմագրություն

## Մրցանակներ և անվանակարգեր

## Ձեռքբերումներ
* Stuff ամսագրի «102 սեքսուալ կանայք աշխարհում» վարկանիշում զբաղեցրել է 48-րդ տեղը (2002).
* Maxim ամսագրի «Թեժ 100-ը 2002-ում» վարկանիշում զբաղեցրել է 4-րդ տեղը(2002).
* FHM ամսագրի «100 սեքսուալ կանայք աշխարհում, 2005» վարկանիշում զբաղեցրել է 43-րդ տեղը (2005).

## Ծանոթագրություններ

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացիներ իռլանդական սերմամբ